Livonijos ordino žygis į Žiemgalą (1264)

Livonijos ordino žygis į Žiemgalą – 1264 metais įvykusi nesėkmginga Livonijos ordino surengta žiemgalių sukilimo malšinimo ir plėšikavimo kampanija Žiemgaloje. Žygis vyko tuo pat metu kaip ir Griežės mūšiu pasibaigęs žygis į pietinę Kuršo dalį (Ceklį). Mūšis įvyko neįvardintoje vietoje miškingoje teritorijoje tarp Rygos ir žiemgalių žemių.

Po patirtos nesėkmės ordino vadovybė nusprendė pastatyti naują tvirtovę arčiau Rygos – Lielupės upėje esančioje Ilgojoje saloje (dab. Jelgavos pilis Pilsaloje).

 Kampanijos aprašymas Eiliuotojoje kronikoje 
Kampanija aprašyta Livonijos eiliuotojoje kronikoje.„Atskaņu hronika (07298. – 07392)“. Archyvuota iš originalo, 2012 m. vasario 7 d. Tikrinta: 2012 m. vasario 9 d. Joje pasakojama, kad Livonijos ordino magistras Konradas 1264 metais surinko didelę kariuomenę, sudarytą iš ordino brolių, karo tarnų, „žemės žmonių“ ir kitų kryžiuočių būrių, kurie prieš tai kariavo ir degino sukilusių kuršių pilis Kurše. Prie kariuomenės buvo prijungti ir Ordinui lojalūs žemgalių kariai. Tačiau po to, kai visoje Žiemgalėje „šie būriai žudė, rinko grobį ir visokiais būdais siautėjo“, įsiutę žiemgalių kariai iš jos pasitraukė.

Ordinui besipriešinantys žiemgaliai užlokavo įsibrovėlių atsitraukimo į Rygą kelius. Kai kryžiuočių būriai priartėjo prie vienos iš užtvarų, žiemgaliai staiga juos užpuolė. Mūšyje žuvo šeši šimtai įsibrovėlių karių, tarp jų dvidešimt ordino brolių, o daugelis buvo sužeisti. Tik „keli žiemgaliai padėjo galvas gindami tėvynę“. Nugalėtieji kryžiuočiai, vadovaujami magistro, per miškus pasiekė Rygą.

Ordino magistras nuogąstavo, kad žemgaliai tuoj puls ir kitą kryžiuočių kariuomenę, kuri ilsėjosi prie jūros su grobiu iš Kuršo kampanijos (greičiausiai dabartinės Jūrmalos teritorijoje). Magistras skubiai pasiuntė pas juos raitelį su žinia: „Deja, nelaimė mums atsitiko Žiemgaloje, kovą pralaimėjome. Kelkitės, jau laikas, laukia baisios kautynės: žiemgalių kariuomenė čia artėja lyg milžiniškas gaisras.“ Tačiau tai pasirodė esanti melaginga žinutė, ir kariuomenė, judėdama palei jūrą, o paskui palei Dauguvą, atvyko į Rygą, kur pasidalijo paimtus belaisvius – „vyrus, moteris, vaikus, arklius, veršius, galvijus – dalimis tarp žygio dalyvių, ir iš dalies jų kančios buvo numalšintos.“

 Išnašos 

Kategorija:Livonijos ordino mūšiai
Kategorija:Žiemgalių mūšiai
Kategorija:Mūšiai Latvijos teritorijoje
Kategorija:1264 metai